Nafarroako Parlamentuko Mahaiak, 2019ko abenduaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Nafarroako Untxiaren Mahai Teknikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko abenduaren 9an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarzak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak Legebiltzarraren hurrengo Osoko Bilkuran ahoz erantzun dezan:

Ezagutu ditugun azken berrien arabera, untxiak eta basurdeak kalte handiak eragiten ari dira bereziki Erriberan; hori dela-eta, Gobernuari galdetzen diogu ea zertan den Nafarroako Parlamentuak mozio batean aho batez onetsitako Nafarroako Untxiaren Mahai Teknikoa, ea zer ondorio atera ziren mahai horretan eta ea beharrezkoa den mahaia berpiztea.

Iruñean, 2019ko azaroaren 28an

Foru parlamentaria: Ainhoa Aznárez Igarza